Gericht Oosten

Dat Gericht Oosten weer en königlich Gericht un Verwaltungsrebeed in Bremen-Veern un in dat Königriek Hannover mit Seet in Oosten binnen de Landdrostie Stood. Dor hett dat Rebeed von de hüdige Gemeen Oosten tohöört. Dat leeg in dat Kaspel Oosten.

 Geografie 

In’n Noorden von dat Gericht leeg dat Grevengericht Freeborg, in’n Noordoosten dat Amt Wischhoben, in’n Oosten dat Grevengericht Bützfleet, in’n Süden dat Amt Himmelpoorten, in’n Süüdwesten dat Amt Bremervöör un in’n Noordwesten dat Amt Neehuus (Stand 1848).

 Historie 

1470 hett de Familie von Rönne dat Richteramt in Oosten von’n Bremer Arzbischop as Lehn kregen. Later hett aver de König de Richters insett.

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Oosten weer in disse Tied de Seet von de Mairie Oosten in’n Kanton Himmelpoorten. 1813 müssen de Franzosen dat Rebeed denn opgeven un de ole Stand is wedderkamen.

De Kriminalgerichtsborkeit för dat Gericht Oosten hett 1830 dat Amt Himmelpoorten övernahmen.Gesetze, Verordnungen und Ausschreiben für das Königreich Hannover. Band 2, 1839, Sied 1

1848 weer dat Gericht so 65,01 km² groot.

Bi de Verwaltungs- un Justizreform an’n 1. Oktober 1852 is dat Gericht Oosten oplööst un Deel von dat gröttere Amt Oosten worrn.

 Öörd Stand 1848 

  Oort  Lüüd  Hüüs  Aard  Status 1  Olendörp  1688  251  Buurschop  Gemeen   Good Olendörp  14  1  Eddelgood   Oosten  848  130  Dörp 2  Hüll  991  190  Buurschop 3  Isensee  1095  189  Buurschop

 Inwahnertall 

 Richters 

 vörher: Familie von Rönne as Lehn
 1650–: Johann Friederich von Arensen
 1667–: Hinrich Vaget
 ~1685: Johann Lorenz Thomas
 1702–: Andreas Mayer
 –1712: Peter Daniel Gohl
 1712–1715: Adam Böhmer
 –1741: Johann Casimir Kirchmann
 –1752: Hermann Adolph von der Beck
 1752–: Gustav Carl von Brandt
 –1790: Hartwig von Töbing
 1790–: Johann Friedrich Wilhelm von Düring
 ~1819: Friedrich August von Issendorf
 Carl von Hartwig
 ~1830: Amtsassesser supernumerär Hermann Heinrich Ludewig Rotermund
 ~1836: Amtsassesser Christoph Friedrich Eberhard Müller
 ~1840: –
 ~1850: Amtsassesser Heinrich Holtzermann
 –1852: Amtsassesser Hans Wilhelm August Chüden

 Footnoten 

Kategorie:Gericht
Kategorie:Königriek Hannover
Kategorie:Kurförstendom Hannover
Kategorie:Gifft dat nich mehr